joelniklaus/EU_Wikipedias huggingface dataset:
Meelejahutaja kirjastus

Meelejahutaja AS oli kirjastus, mis tegutses 1989 - 1996 aastatel Tallinnas ja kirjastas erinevaid huumori väljaandeid - 

ajalehte Meelejahutaja ja raamatute sarja "Meelejahutaja raamatukogu"

Meelejahutaja raamatukogu:

 1  Priit Aimla – Seitse korda seitse ; kujundus: Hugo Hiibus; (1990)
 2  Lauri Leesi – Üksildase uitaja mõtisklused ; kujundus: Hugo Hiibus; (1991)
 3  Kirill Teiter – Kirill ; kujundus: Hugo Hiibus; (1991)
 4  Sulev Nõmmik – Meistrid ; kujundus: Hugo Hiibus; (1991)
 5  Margus Lepa – Klaver katusel ; kujundus: Hugo Hiibus; (1991)
 6  Henno Käo – Kui õige laulaks? ; Illustraator: Henno Käo; (1991)
 7  Mart Juur – Jamasuutra e. 29 kentsakat poosi; Illustraator Heiki Ernits; (1991)
 8  Vahur Kersna – Kreizist Hits; Illustraator: Vahur Kersna; (1991)
 9  Ivar Kallion – Jõulunaeratus; Illustraator: Edgar Valter; (1991)
 10  Riho Mesilane – Peaaegu vabas Euroopas; (1992)
 11  Eha Kostabi – Prooviloom; Illustraator: Kalju Kurepõld; (1992)
 12  Toivo Tootsen – Ajaviidet : pila- ja pulalood ehk valimata teosed romaanist rahvajutuni ; kujundus: Hugo Hiibus; (1992)
 13  Lembit Remmelgas – Vastalised lood; (1992)
 14  Eha Kostabi – Pott peas; Illustraator: Kalju Kurepõld; (1992)
 15  Riho Lahi – Põrgut oleks vaja!; Illustraator: Hugo Hiibus; (1993)
 16  Lembit Sibul –  Erakõned ; kujundus: Hugo Hiibus; (1993)
 17  Koostanud Ralf R. Parve - Nätsti! ; kaas ja illustratsioonid: Raimo Aas; (1994)
 18  Priit Aimla – Öösel tehtud ; kujundanud Raimo Aas; (1994)
 19  Raimo Aas –Surmatunnistusega ellu; autori kujundus; (1994)
 20  Kalle Käsper – Härra Käsperi tõsilood ; kujundanud Raimo Aas; (1994)
 21  Jüri Paet – Komplutt ; kujundanud Raimo Aas  (1994)
 22  Ralf R. Parve – Irveid iseseisvuse võitluspäevilt ; kujundus: Lembit Küüts; (1994)
 23  Arvo Haug – Üleskeeratav raadio –  Kütaaluse Kata riigisaladused ; kaas: Hugo Hiibus; (1995)
 24  Silver Alev – Naljamosaiik : humoreskid, estraadiintermeediumid ; tsensuur: Andrus Esko ; kujundanud Hugo Hiibus; (1995)
 25  Juta Üts – Austraalia peidmees ; kujundanud Hugo Hiibus; (1995)
 26  Jüri Randviir – Klatši ja kitši; (1995)
 27  Mati Jakson – Uusi Eesti asju : kakskümmend äriprojekti vaid viie krooni eest ; kujundus Hugo Hiibus; (1995)
 28  Hardi Tiidus ja Olev Remsu –  Tere, inimene! ; kujundus: Hugo Hiibus; (1995)
 29  Hugo Hiibus – Pardon! ; kujundus: Hugo Hiibus; (1996)
 30  Pilved pea kohal ; toimetaja Toivo Tootsen ; eessõna: Tarmo Kariis ; kujundus: Hugo Hiibus; (1996)
 31  Raimo Aas, Ralf R. Parve, Jüri Paet –  Meie nätsti : (huvitav Žurnaal) ; kujundus: Hugo Hiibus; (1996)
 32  Helend Peep, Erik Linnumägi – Grimmiga ja grimmita; kujundus: Hugo Hiibus; (1996)
 33-34  Toivo Tootsen – Jõhvi Joosepi jutud ; kujundus: Hugo Hiibus; (1996)

Eesti kirjastused
Prochowice

Prochowice (saksa Parchwitz) on linn Poolas Alam-Sileesia vojevoodkonnas Legnica maakonnas, Prochowice valla halduskeskus. Prochowice asub Legnicast umbes 16 km idakirdes.

Parchwitz sai linnaõigused 1280. aasta paiku. Oli 14. sajandist kuni 18. sajandini soolaga kaubitsemise keskus. Raudteeühenduse sai 1898. aastal. Kuni 1945. aastani oli linn Saksamaa koosseisus.

Viited

Alam-Sileesia vojevoodkonna linnad
Säde (täpsustus)

Säde on väike hõõguv osake.

Säde võib veel tähendada:

Säde oli Eesti karskuse selts Kaarli vallas, Halliku kihelkonnas, alates 1890
Säde oli Rakveres tegutsev kino
Säde oli Tallinnas ilmuv ajaleht, (1906–1907)
Säde oli Kilingi-Nõmme, kaubanduse ja kuulutuse ajakiri, (1921)
Säde oli Leningrad, Noorsoo poliitika, kirjanduse ja teaduse kuukiri, (1924–1926)
Säde oli Leningrad, ÜLKNÜ keskkomitee ja Leningradi oblasti komitee Eesti sektsioonide häälekandja, (1927–1929)
Säde oli Hageri, Hageri alg- ja täienduskooli õpilaste Lootusringi häälekandja, (1929)
Säde oli "Viru Hääle" kirjanduslik-teaduslik lisa, ilmus Rakveres (1932–1933)
Säde oli Rõuge rühma noorkotkaste ajaleht, (1933–193?)
Säde oli Tallinna Linna 18. Algkooli õpilaste ajakiri, (1938–1939)
Säde oli Eesti NSV-s ilmunud laste- ja noorteleht, (1946–1990)
Säde oli Kadrina Masina-Traktorijaama poliitosakonna häälekandja, (1951–1953)
Säde on Tallinn, moe- ja elustiiliajakiri, alates 2016
Säde oli Valga selts
Säde oli Valgas tegutsenud teater
Säde jõgi on jõgi Läti põhjaosas
Säde oli sovhoos Pärnu rajoonis
Säde on perekonnanimi
Säde on eesnimi
Inimeseõpetus

Inimeseõpetus on Eesti riikliku õppekava õppeaine nimetus. Õppeaine eesmärk on eelkõige õpilase tervikliku isiksuse, üldinimlike väärtuste ja sotsiaalse kompetentsuse arendamine.

Aine maht on põhikoolis 210 tundi, mis jaguneb kaheks kohustuslikuks kursuseks I kooliastmes, kaheks kohustuslikuks kursuseks II kooliastmes ja kaheks kohustuslikuks kursuseks III kooliastmes. Gümnaasiumis toimuvad aine jätkuna psühholoogia ja/või perekonnaõpetuse tunnid.

Aine sisu 
Õppeaine on jagatud järgmisteks osadeks: kohustuslik, süvendav ja laiendav. Selline süsteem aitab õppetööd konkretiseerida ning arvestada rohkem õpilaste kohalikku eripära ning kaasata ühiskonnas toimuvaid muutusi. Õpitulemused põhinevad vaid kohustuslikul ainesisul. Õpisisu on fikseeritud, kuid aine kirjelduses on esitatud orienteeruv teemade käsitlemise aeg. 

Läbi aktiivõppemeetodi tegeletakse kogu õppeprotsessi jooksul nelja põhiteemaga- sotsiaalsed toimetulekuoskused, terviseõpetus, igapäevane elukorraldus ning ühiskonnaõpetus. Paljude teemade rõhuasetus on õpilase vahetul ümbrusel ja kodukohal. 

Teemasid käsitletakse üksteisele järgnevatena, omavahel lõimitult ning kontsentriliselt (samu teemasid käsitletakse korduvalt, kuid iga kord varasemast sisukamalt ja laiemalt). Läbi selle tagatakse õpilaste mitmekesisemad oskuste-, teadmiste ja väärtustepõhised õpitulemused.

Kogu õppeprotsessile lähenetakse probleemide ennetamise aspektist.

Õpitulemused 
Õppeperioodi vältel hinnatakse õpilaste teadmisi, oskusi, hoiakuid ja nende rakendamist. Inimeseõpetuse peamisteks eesmärkideks on läbi nende kujundamise toetada õpilase sotsiaalset pädevust ja isiksuse arengut ning suunata noori tegema sotsiaalselt vastutustundlikke otsuseid (näiteks olema tolerantne).

Lõiming 
Inimeseõpetuse süvendavate ja laiendavate teemade käsitlemine loob võimaluse ainetevaheliseks lõimumiseks. Seega  läbitavad teemad on kas otseselt või kaudselt seotud omavahel ning teiste õppeainetega. 

Antud ainel on tihe seos näiteks kunstiõpetuse, emakeele, loodusõpetuse, muusikaõpetuse, tööõpetuse, kehalise kasvatuse ning loodusõpetusega. Sarnanevad käsitletavad teemad ja/või (aktiiv)õppemeetodid ja/või omandatavad pädevused.

Viited 

Eesti haridus
Budism läänes

Budism läänes ehk läänemaailma budism on kõige laiemas tähenduses budismi tundmine ja praktiseerimine väljaspool Aasiat, peamiselt euroopalike traditsioonidega maades. 

Budismi esimesed kokkupuuted lääne tsivilisatsiooniga toimusid juba 4. sajandil eKr Aleksander Suure vallutuste ajal Indias. On oletatud, et Aleksandri õukonda kuulunud filosoof Pyrrhon rajas budismi trilaksana kontseptsioonist lähtudes oma skeptilise filosoofia, pürronismi, mille kohaselt on igasugune teadmine võimatu, mistõttu tark inimene peaks tõmbuma endasse, vältides pingeid ja meeleliigutusi, mis tulenevad tühistest ettekujutustest. Pürronismist olid tugevasti mõjutatud stoikud ning nende vaated olid omakorda väga lähedased Schopenhauerile, kes nimetas ennast korduvalt budistiks. 

Aleksander Suure vallutuste järel rajasid kreeklased valdavalt budistlikke linnu ja kuningriike Baktrias ja Indias. Nende kultuuriliste kontaktide läbi arenes kreekapärane budism ja kreeka-budistlik kunst, seda eriti Gandhara tsivilisatsioonis, mis hõlmas suure osa tänapäevase Pakistani põhja- ja Afganistani idaosa. Selles piirkonnas on avastatud ja välja kaevatud sadu budistlikke kloostreid klassikaliste kreekapäraste kujude ja ehitistega. Kreeka keel oli sealses Kušaani impeeriumis kaua aega ametlikuks keeleks.

19. sajandil hakati Euroopas tõsisemalt huvituma budismist ning teistest mitte-euroopalikest usunditest ja filosoofiatest. Ühelt poolt nähti budismis ratsionaalsemat alternatiivi kristlusele, teisest küljest aga hakati koos spiritualismi ja teosoofia esiletõusuga nägema budismis ja teistes idamaistes õpetustes erilisi, müstilisi aspekte. Samal ajal ilmusid juba ka esimesed akadeemilised uurimused budismi kohta ning tekstide tõlked sanskriti ja paali keelest. 

1881. aastal asutas T. W. Rhys Davids paalikeelsete tekstide tõlkimise, publitseerimise ja uurimise edendamiseks Pali Text Society, mis on jäänud selles valdkonnas kõige autoriteetsemaks allikaks tänapäevani. Samal aastal ilmus Oxfordi seeria Sacred Books of the East 10. köites Dhammapada Max Mülleri tõlkes ning Hermann Oldenbergi väga mõjukas budismi-alane uurimustöö Buddha: Sein Leben, seine Lehre, seine Gemeinde. 

Kui Aasias oli budism levinud peamiselt pühendunud munkade kaasabil, elava õpetusena, traditsioone ja õpetusliine järgides, siis läänemaailmas levis budism eelkõige raamatute kaudu, akadeemiliste uurimustena, tekstide tõlgetena ning mitmesuguste tõlgenduste ja kommentaaridena. 

Üks 20. sajandi tuntumaid budismi tutvustajaid läänes oli Alan Watts, kelle kohaselt võib budismi pidada ka psühhoteraapiaks. Budism on tugevasti mõjutanud New Age liikumisi ning psühholoogiat ja psühhoteraapiat. Paljud läänemaailma budistlikud õpetajad omavad psühhoterapeudi litsentsi. Alternatiivina kristlusele on budism tekitanud läänemaailmas lootusi ka mingite üleloomulike võimete saavutamiseks. 

Tänapäeval on lääne budismis kõige levinumaks praktikaks meditatsioon.

Viited
Masako Mori

Masako Mori (jaapani keeles 森 まさこ Mori Masako; sündinud 22. augustil 1964 Iwakis Fukushima prefektuuris) on Jaapani jurist ja poliitik, ta on Liberaaldemokraatliku Partei liige. Ta on 31. oktoobrist 2019 Jaapani justiitsminister.

Ta sündis aastal 1964 Iwakis Fukushima prefektuuris. Ta on lõpetanud aastal 1992 Tōhoku ülikooli õigusteaduskonna. Ta on täiendanud ennast New Yorgi Ülikooli juures olevas Õigusteaduse Koolis külalisuurijana.

31. oktoobrist 2019 on ta Jaapani justiitsminister.

Jaapani poliitikud
Jaapani juristid
Sündinud 1964
Colorado Avalanche

Colorado Avalanche on USA jäähokiklubi, mis tegutseb Colorado osariigis Denveris. See mängib NHL-i Läänekonverentsis Keskdivisjonis.

Klubi koduväljak on Pepsi Center.

Klubi peatreener on Jared Bednar.

Praegune koosseis 
Seisuga 10. juuli 2022
Väravavahid: Justus Annunen, Pavel Francouz, Darcy Kuemper
Kaitsjad: Bowen Byram, Ian Cole, Dennis Gilbert, Sam Girard, Ryan Graves, Erik Johnson, Cale Makar, Conor Timmins, Devon Toews
Ründajad: Pierre-Édouard Bellemare, Shane Bowers, J. T. Compher, Tyson Jost, Nazem Kadri, Nathan MacKinnon, Andre Burakovsky, Matt Calvert, Gabriel Landeskog (kapten), Brandon Saad, Joonas Donskoi, Martin Kaut, Valeri Nitšuškin, Logan O'Connor, Mikko Rantanen, Kiefer Sherwood

Saavutused 
 Stanley karika võidud (3):
1995–96, 2000–01, 2021–22
Konverentsi võidud (3):
1995–96, 2000–01, 2021–22
Presidents' Trophy võidud (3)
1996–97, 2000–01, 2020–21
Divisjoni võidud (10):
1995–96, 1996–97, 1997–98, 1998–99, 1999–00, 2000–01, 2001–02, 2002–03, 2013–14, 2021-22

Välislingid 
 http://nhl.com/avalanche

Colorado Avalanche
NHL-i jäähokiklubid
Ameerika Ühendriikide jäähokiklubid
Prekariaat

Prekariaat (inglise keeles precariat) on töökohtade vähenemise tõttu tekkinud uus sotsiaalne klass, juhu- ja tükitöödest sõltuv ja ebakindel tööjõud, kel pole selgepiirilist tööalast identiteeti ning kelle hulgas on väga erinevate eluvaldkondade esindajaid. Prekariaat sõltub lühiajalistest töölepingutest, millega enamasti ei kaasne sotsiaalseid garantiisid. 

Prekariaat on tekkinud prekaarsuse (inglise keeles precarity) tulemusel, viimane on postfordistliku majandussüsteemi ja väärtuste negatiivne kaasnähe, mis hõlmab spetsiifilisi (lühiajalisi) töösuhteid, madalat sissetulekut, lagunevat sotsiaalkindlustussüsteemi ja kasvavaid kulutusi eluasemele ja esmatarbekaupadele.

sotsioloogia
majandusteadus
Antti Pihlström

Antti Sakari Pihlström (sündinud 22. oktoobril 1984 Vantaas) on Soome jäähokimängija, kes mängib Soome kõrgliigaklubis HPK ründajana vasakäärel.

Soome kõrgliigas debüteeris ta hooajal 2003–04 Espoo Bluesi ridades. Hooajal 2005–06 mängis ta Soome kõrgliigas SaiPa ja hooajal 2006–07 HPK-i meeskonnas.

2007. aastal siirdus ta Põhja-Ameerikasse. Esimesel hooajal mängis ta põhiliselt AHL-i klubis Milwaukee Admirals, osaledes lisaks Nashville Predatorsi ridades ühes kohtumises NHL-is. Hooajal 2008–09 kuulus ta Predatorsi põhikoosseisu, osaledes NHL-is 53 kohtumises.

2009. aastal naasis Pihlström Euroopasse, liitudes Rootsi kõrgliigaklubiga Färjestads BK. Samal hooajal suundus ta tagasi Soome kõrgliigasse, kui liitus JYP Jyväskyläga.

2011. aastal suundus ta esmakordselt KHL-i, liitudes Ufa Salavat Julajeviga. 2015. aastal osales ta Columbus Blue Jacketsi treeninglaagris, kuid klubiga lepingut tal sõlmida ei õnnestunud. Seejärel naasis ta KHL-i, mängides hooaja 2015–16 lõpuni Moskva CSKA-s. Ta jõudis Moskva CSKA-ga sel hooajal Gagarini karika finaali, kus kaotati Magnitogorski Metallurgile.

2016. aasta septembris mängis ta Šveitsi kõrgliigaklubis HC Fribourg-Gottéron. Sama aasta oktoobris liitus ta KHL-i klubiga Jokerit. Seal mängis ta viis hooaega. Hooaja 2021/22 eel naasis ta HPK-sse.

2014. aasta taliolümpiamängudel võitis Pihlström Soome jäähokikoondise koosseisus pronksmedali. Lisaks tuli ta 2011. aastal Soome koondisega maailmameistriks.

Välislingid 
 Antti Pihlström KHL.ru lehel
 Antti Pihlström NHL.com lehel
 Antti Pihlström hockeydb.com lehel

Soome jäähokimängijad
Nashville Predatorsi mängijad
Jokerite mängijad
Ufa Salavat Julajevi mängijad
HK Moskva CSKA mängijad
Färjestads BK-i mängijad
SaiPa mängijad
HPK-i mängijad
JYP-i mängijad
HC Fribourg-Gottéroni mängijad
Sündinud 1984
Laura Peterson-Aardam

Laura Peterson-Aardam (kuni 2016. aastani Laura Peterson; sündinud 30. septembril 1983) on eesti näitleja.

Ta on lõpetanud Tallinna Vanalinna Hariduskolleegiumi ja Eesti Humanitaarinstituudi. 2006. aastal lõpetas ta Eesti Muusika- ja Teatriakadeemia lavakunstikooli XXII lennu.

Aastatel 2006–2008 töötas Vanemuises näitlejana. Alates 2009. aastast on Theatrumis näitlejana ja Vanalinna Hariduskolleegiumi teatrikoolis õpetaja. Alates 2018. aastast on ta ka Ugala teatri näitleja.

Looming

Rollid Teatrumi lavastustes 

 2015 Võrõpajev “”Delhi” tants” Jekaterina
 2014 Võrõpajev “Joobnud” Marta
 2011 Molière “Misantroop” Célimène
 2010 Pagnol “Tuulesaared” Fanny
 2008 Claudel “Maarja kuulutamine” Mara
 2006 Dostojevski “Valged ööd” Nastenka

Rollid Ugala lavastustes 

 2018 Aedmaa "Tuul kuu pealt"

Rollid mujal 
 2010 Vadi “Peeter Volkonski viimane suudlus” Naine (Tartu Uus Teater)
 2010 Luts “Nukitsamees” Iti (Vanemuine)
 2007 Hugo “Jumalaema kiriku kellamees” (Emajõe Suveteater)
 2007 Aardam “Börs ja börsitar” Mairis Gavlin (Ugala)
 2006 “Keeleuuenduse lõpmattu kurv” Osaleja ja kaasautor (Teater NO99)
 2006 Reiman “Painaja ja tundmatud” Lombak (Ludus rusticus)
 2007 Kivirähk “Limpa ja mereröövlid” Limma (Eesti Kontsert)
 2004 Shakespeare “Suveöö unenägu” Titania (Eesti Draamateater)
 2005 Orwell “Loomade farm” Õpetaja (Tallinna Linnateater)
 2005 “Lemminkäinen. Mäng Kalevala teemal” Ainiki (Pärimusteater Loomine)
 2005 Tšehhov “Kirsiaed”erinevaD osad (Teater NO99)

Filmirollid 

 2014 Helde “Risttuules” Erna Tamm 
 2012 Õunpuu “Free Range” Fredi endine tüdruksõber
 2010 Raag “Klass: elu pärast” Ingrid Tamberg, advokaat
 2006 Unt “Tühirand” Helina, Marina, Tädi

Tunnustus 
 2007 – Kristallkingakese auhind
 2009 – Eesti Teatriliidu naispeaosatäitja auhind (koos Maria Petersoniga)
 2016 – Ants Lauteri nimeline auhind

Isiklikku 
Laura Peterson-Aardami ema on Mare Peterson, isa on näitleja ja lavastaja Lembit Peterson. Tal on viis õde-venda: Theatrumi näitleja ja lavastaja Marius Peterson, Theatrumi näitleja ja lavastaja, VHK teatriharu õpetaja Maria Peterson, Püha Miikaeli Kooli õpetaja Elisabeth Peterson, Jonathan Peterson, Anna Kristin Peterson-McCarthy.

Laura Peterson-Aardami abikaasa on näitleja ja lavastaja Ott Aardam. Neil on kolm last.

Viited 

Eesti näitlejad
Sündinud 1983
Brian O'Neill

Brian O'Neill (sündinud 1. juunil 1988 Yardleys, Pennsylvanias) on USA jäähokimängija, kes mängib ründajana KHL-i klubis Jokerit.

Aastatel 2008–2012 mängis ta jäähokit Yale'i Ülikooli meeskonnas USA üliõpilasliigas.

2012. aastal sõlmis ta lepingu Los Angeles Kingsiga. Ta asus mängima Kingsi noorteklubi Manchester Monarchsi ridades AHL-is. Hooajal 2014–15	 võitis ta Monarchsiga Calder Cup'i. Samal hooajal pälvis ta AHL-i väärtuslikumale mängijale antava Les Cunningham Award'i. AHL-i põhihooajal oli ta 80 punktiga (22+58) liiga resultatiivseim mängija, millega võitis John B. Sollenberger Trophy. Kingsi meeskonnas O'Neillli NHL-is mängida ei õnnestunud.

2015. aasta oktoobris siirdus ta New Jersey Devilsi. Debüüdi NHL-is tegi ta Devilsi meeskonnas 10. oktoobril 2015 mängus Washington Capitalsi vastu.

2016. aasta mais liitus ta Jokeritega.

Ta kuulus USA jäähokikoondisse 2018. aasta taliolümpiamängudel.

Välislingid 
 Brian O'Neill KHL.ru lehel
 Brian O'Neill NHL.com lehel
 Brian O'Neill hockeydb.com lehel

Ameerika Ühendriikide jäähokimängijad
New Jersey Devilsi mängijad
Jokerite mängijad
Sündinud 1988
Çağlar Söyüncü

Çağlar Söyüncü (sündinud 23. mail 1996 İzmiris) on Türgi jalgpallur, kes mängib kaitsjana Premier League'i klubis Leicester City ja Türgi jalgpallikoondises.

Ta alustas profikarjääri Türgi esiliiga klubis Altınordu. 2016. aastal liitus ta Saksamaa kõrgliiga klubiga SC Freiburg.

2018. aasta augustis sõlmis ta viieaastase lepingu Leicester Cityga. Debüüdi Inglismaa kõrgliigas tegi ta 27. oktoobril mängus West Ham Unitedi vastu. Esimese värava lõi ta Premier League'is 3. novembril 2019 mängus Crystal Palace'i vastu.

Debüüdi Türgi koondises tegi Söyüncü 24. märtsil 2016 sõprusmängus Rootsi vastu. Koondisekarjääri esimese värava lõi ta 1. juunil 2018 sõprusmängus Tuneesia vastu.

Välislingid 

Türgi jalgpallurid
SC Freiburgi mängijad
Leicester City FC mängijad
Bundesliga mängijad
Premier League'i mängijad
Sündinud 1996
Hallgrímur Pétursson

Hallgrímur Pétursson (Gröf Island 1614 – Ferstikla Island 27. oktoober 1674) oli islandi luuletaja ja kirikuõpetaja. 

Temale on pühendatud Hallgrímuri kirik pealinnas Reykjavíkis ja Hallgrímuri kirik Saurbæris.

Sündinud 1614
Surnud 1674
Jori Lehterä

Jori Jonatan Lehterä (sündinud 23. detsembril 1987 Lempääläs) on Soome jäähokimängija, kes mängib keskründajana Soome kõrgliigaklubis Tappara.

Ta alustas klubikarjääri Soome kõrgliigaklubis Jokerit, mille meeskonnas debüteeris ta Soome kõrgliigas hooajal 2006–07. Aastatel 2007–2010 mängis ta Soome kõrgliigas Tappara meeskonnas. Hooajal 2009–2010 oli ta 69 punktiga (19+50) Soome kõrgliigas resultatiivseim mängija. Ta pälvis põhihooaja väärtuslikumale mängijale antava Lasse Oksaneni auhinna.

Hooajal 2010–11	mängis ta KHL-is Jaroslavli Lokomotivi ridades. Seejärel mängis ta kolm hooaega Novosibirski Sibiris. Aastatel 2013 ja 2014 osales ta KHL-i tähtede mängul

2008. aastal valiti ta NHL-i draftis St. Louis Bluesi poolt 65. valikuna. Bluesi meeskonnaga liitus ta alles hooajal 2014–15. Kokku mängis ta Bluesis kolm hooaega. 2017. aasta juunis siirdus ta Philadelphia Flyersi, kus mängis kaks hooaega.

2019. aasta juunis sõlmis ta üheaastase lepingu Peterburi SKA-ga. Järgmisel hooajal siirdus ta Moskva Spartaki.

2022. aasta juunis naasis Lehterä pärast 12 aastat tagasi Soome kõrgliigasse, kui liitus taas Tapparaga.

2014. aasta taliolümpiamängudel võitis Lehterä Soome jäähokikoondise koosseisus pronksmedali. Sama aasta maailmameistrivõistlustel võitis ta koondisega hõbemedali.

Tema onu Tero Lehterä on endine jäähokimängija ja maailmameister 1995. aastast.

Viited

Välislingid 

 Jori Lehterä KHL.ru lehel
 Jori Lehterä NHL.com lehel
 Jori Lehterä hockeydb.com lehel

Soome jäähokimängijad
St. Louis Bluesi mängijad
Philadelphia Flyersi mängijad
Jokerite mängijad
Tappara mängijad
Jaroslavli Lokomotivi mängijad
Peterburi SKA mängijad
HK Moskva Spartaki mängijad
Sündinud 1987
Winnipeg Jets

Winnipeg Jets on Kanada jäähokiklubi, mis tegutseb Manitoba provintsis Winnipegis. See mängib jäähokiliiga NHL-i Läänekonverentsis Keskdivisjonis.

Klubi alustas tegevust 1999. aastal Atlantas ja kandis algselt nime Atlanta Thrashers. 2011. aastal kolis klubi Winnipegi. Kodumänge peab Canada Life Centre'is. Jetsi peatreener on Dave Lowry.

Praegune koosseis 
Seisuga 30. detsember 2020
Väravavahid: Laurent Brossoit, Connor Hellebuyck
Kaitsjad: Nathan Beaulieu, Declan Chisholm, Dylan DeMelo, Derek Forbort, Luke Green, Josh Morrissey, Sami Niku, Neal Pionk, Tucker Poolman
Ründajad: Mason Appleton, Andrew Copp, David Gustafsson, Jansen Harkins, Bryan Little, Adam Lowry, Kristian Reichel, Jack Roslovic, Mark Scheifele, Paul Stastny, Nate Thompson, Dominic Toninato, Kyle Connor, Nikolaj Ehlers, Mathieu Perreault, C. J. Suess, Patrik Laine, Blake Wheeler (kapten)

Välislingid 
 https://www.nhl.com/jets

Winnipeg Jets
NHL-i jäähokiklubid
Kanada jäähokiklubid
Ottawa Senators

Ottawa Senators on Kanada jäähokiklubi, mis tegutseb Ontario provintsis Ottawas. See mängib jäähokiliiga NHL-i Idakonverentsis Atlandi divisjonis. Klubi on asutatud 1992. aastal. Kodumänge peab Canadian Tire Centreil. Jetsi peatreener on D. J. Smith.

Mängijad 
Seisuga 13. jaanuar 2021
Väravavahid: Joey Daccord, Marcus Högberg, Matt Murray
Kaitsjad: Jonathan Aspirot, Josh Brown, Thomas Chabot, Braydon Coburn, Erik Gudbranson, Mike Reilly, Christian Wolanin, Nikita Zaitsev, Artjom Zub
Ründajad: Artjom Anissimov, Filip Chlapík, Micheal Haley, Josh Norris, Cédric Paquette, Matthew Peca, Derek Stepan, Tim Stützle, Chris Tierney, Colin White, Alex Galchenyuk, Nick Paul, Brady Tkachuk, Drake Batherson, Connor Brown, Jevgeni Dadonov, Austin Watson

Saavutused 
 Konverentsi meister (1):
2006–07
 Divisjoni võitja (4):
1998–99, 2000–01, 2002–03, 2005–06
 Presidents' Trophy võitja (1):
 2002–03

Välislingid 
 https://www.nhl.com/senators

Ottawa Senators
NHL-i jäähokiklubid
Kanada jäähokiklubid
Laura Jaanhold

Laura Jaanhold (kuni 2017. aastani Laura Mets; sündinud 1991. aastal) on eesti lavastaja.

Laura Jaanhold alustas kooliteed 1998. aastal Võhma Gümnaasiumis, lõpetas 2010. aastal Viljandi Maagümnaasiumi ja õppis 2005-2010 Viljandi Muusikakoolis flöödi erialal. 2014. aastal lõpetas ta Eesti Muusika- ja Teatriakadeemia lavakunstikooli lavastajana. Alates 2014 töötab lavastajana Endla teatris.

Lavastused 

 Neil LaBute “Eedeni aed”, Endla Teater, 2014
 Marianna Liik / Sander Mölder / Andra Teede “Korduma kippuvad küsimused”, 2014, bakalaureuselavastus, EMTA, esietendus Telliskivi Loomelinnaku Rohelises saalis
 B. Hamel, T. Krechel, B. Schrein, S. A. Schulz ja J. Wieniger, “Titanic. Ilusad inimesed mängivad suuri tundeid”, Endla Teater, 2014
 J. W. Goethe / T. Ojalo, “Werther”, Endla teater, 2015
 Andra Teede / Laura Mets, “45 339 km² raba”, Endla teater, 2015
 P. Löhle, “See asi”, Endla teater, 2016
 L. Carroll / T. Ojalo, “Alice imedemaal”, Endla teater, 2016
 A.Valton / A-L Sova, “Inimesed akendel”, Endla teater, 2017
 August Strindberg, “Preili Julie”, Tallinna Linnateater, 2018

Tunnustus 

 2015 Endla teatri kolleegipreemia parimale lavastajale
 2015 Pärnumaa aasta noore tegija kultuuriauhind
 2016 Kristallkingakese auhind

Viited 

Eesti lavastajad
Eesti Muusika- ja Teatriakadeemia vilistlased
Sündinud 1991
Los Angeles Kings

Los Angeles Kings on USA jäähokiklubi, mis tegutseb California osariigis Los Angeleses. See mängib jäähokiliiga NHL-i Läänekonverentsis Vaikse ookeani divisjonis. Klubi on asutatud 1967. aastal. Kodumänge peab Staples Centeril. Kingsi peatreener on Todd McLellan.

Mängijad 
Seisuga 17. jaanuar 2021
Väravavahid: Jacob Ingham, Cal Petersen, Jonathan Quick
Kaitsjad: Mikey Anderson, Kale Clague, Drew Doughty, Olli Määttä, Kurtis MacDermid, Matt Roy, Sean Walker
Ründajad: Michael Amadio, Jaret Anderson-Dolan, Lias Andersson, Anže Kopitar (kapten), Blake Lizotte, Alex Turcotte, Gabriel Vilardi, Jeff Carter, Andreas Athanasiou, Carl Grundström, Adrian Kempe, Trevor Moore, Austin Wagner, Alex Iafallo, Dustin Brown, Martin Frk, Matt Luff

Saavutused 
 Stanley karika võitja (2):
 2011–12, 2013–14
 Konverentsi meister (3):
 1992–93, 2011–12, 2013–14
 Divisjoni võitja (1)
 1990–91

Välislingid 
 https://www.nhl.com/kings

Los Angeles Kings
NHL-i jäähokiklubid
Ameerika Ühendriikide jäähokiklubid
Chicago Blackhawks

Chicago Blackhawks on USA jäähokiklubi, mis tegutseb Illinoisi Chicagos. See mängib jäähokiliiga NHL-i Läänekonverentsis Keskdivisjonis. Klubi on asutatud 1926. aastal. Kodumänge peab United Centeril. Blackhawksi peatreener on Derek King.

Mängijad 
Seisuga 12. jaanuar 2021
Väravavahid: Collin Delia, Kevin Lankinen, Malcolm Subban
Kaitsjad: Nicolas Beaudin, Adam Boqvist, Lucas Carlsson, Calvin de Haan, Wyatt Kalynuk, Duncan Keith, Ian Mitchell, Connor Murphy, Brent Seabrook, Nikita Zadorov
Ründajad: Kirby Dach, Matthew Highmore, David Kämpf, Philipp Kurashev, Brandon Pirri, Carl Soderberg, Dylan Strome, Pius Suter, Jonathan Toews (kapten), Lucas Wallmark, Zack Smith, Ryan Carpenter, Brandon Hagel, Mattias Janmark, Dominik Kubalík, Alexander Nylander, Alex DeBrincat, Patrick Kane, Andrew Shaw

Saavutused 
 Stanley karika võitja (6):
 1933–34, 1937–38, 1960–61, 2009–10, 2012–13, 2014–15
 Konverentsi meister (4):
 1991–92, 2009–10, 2012–13, 2014–15
 Divisjoni võitja (16):
 1969–70, 1970–71, 1971–72, 1972–73, 1975–76, 1977–78, 1978–79, 1979–80, 1982–83, 1985–86, 1989–90, 1990–91, 1992–93, 2009–10, 2012–13, 2016–17
 Presidents' Trophy võitja (2):
 1990–91, 2012–13

Välislingid 
 https://www.nhl.com/blackhawks

Chicago Blackhawks
NHL-i jäähokiklubid
Ameerika Ühendriikide jäähokiklubid
Dallas Stars

Dallas Stars on USA jäähokiklubi, mis tegutseb Texase osariigis Dallases. See mängib jäähokiliiga NHL-i Läänekonverentsis Keskdivisjonis.

Klubi on asutatud 1967. aastal Minnesota osariigis Bloomingtonis ja algselt kandis see nime Minnesota North Stars. Dallasesse kolis see 1993. aastal. Kodumänge peab American Airlines Centeril.

Pärast Jim Montgomery vallandamist sai 2019. aasta detsembrist klubi ajutiseks peatreeneriks Rick Bowness. Ametlikuks peatreeneriks sai Bowness 2020. aasta oktoobris.

Mängijad 
Seisuga 13. jaanuar 2021
Väravavahid: Ben Bishop, Landon Bow, Anton Hudobin, Jake Oettinger, Colton Point
Kaitsjad: Joseph Cecconi, Taylor Fedun, Ben Gleason, Joel Hanley, Thomas Harley, Miro Heiskanen, Julius Honka, Stephen Johns, John Klingberg, Esa Lindell, Jamie Oleksiak, Mark Pysyk, Jerad Rosburg, Andrej Sekera, Ryan Shea
Ründajad: Riley Damiani, Ty Dellandrea, Justin Dowling, Radek Faksa, Rhett Gardner, Tanner Kero, Joel L'Esperance, Tyler Seguin, Jason Dickinson, Roope Hintz, Jamie Benn (kapten), Andrew Cogliano, Tye Felhaber, Deniss Gurjanov, Joel Kiviranta, Adam Mascherin, Jason Robertson, Riley Tufte, Nick Caamano, Blake Comeau, Aleksandr Radulov, Joe Pavelski

Saavutused 
 Stanley karika võitja (1):
 1998–99
 Konverentsi meister (3):
 1998–99, 1999–00, 2019–20
 Divisjoni võitja (8):
 1996–97, 1997–98, 1998–99, 1999–00, 2000–01, 2002–03, 2005–06, 2015–16
 Presidents' Trophy võitja (2):
 1997–98, 1998–99

Välislingid 
 https://www.nhl.com/stars

Dallas Stars
NHL-i jäähokiklubid
Ameerika Ühendriikide jäähokiklubid
Finn Wolfhard

Finn Wolfhard (sündinud 23. detsembril 2002 Vancouveris) on kanada näitleja ja dublaažilugeja. 

Ta sai tuntuks sarjas "Veidrad asjad" (2016-), kus ta mängib Mike Wheelerit.
Wolfhard on osalenud ka teleseriaalides "Sada esimest" ja "Supernatural".

2017. aastal mängis Wolfhard õudusfilmis "It", mille kogukäive oli üle 700 miljoni dollari. 

Finn Wolfhard lõi kaasa indie-rokki mänginud ansamblis Calpurnia. 2019. aasta novembris läks bänd lahku.  Koostöös Pull & Beariga on ta valmistanud ka rõivaid.

Osatäitmised

Viited

Välislingid
IMDb Finn Wolfhard

Kanada näitlejad
Sündinud 2002
Andrei Ojamets

Andrei Ojamets (sündinud 6. juulil 1963 Pärnus) on eesti võrkpallitreener ja endine võrkpallur.

Tunnustus 
2014 Eesti aasta parim võrkpallitreener
2015 Eesti aasta parim võrkpallitreener
Hooaeg 2017/18 Eesti parim võrkpallitreener
Hooaeg 2018/19 Eesti parim võrkpallitreener
2020 Eesti Vabariigi spordipreemia (Eesti naiste võrkpallikoondise viimine Euroopa Meistrivõistlustele ning Tartu Bigbank võrkpallimeeskonna Credit 24 Meistriliiga võit)

Viited

Välislingid
 Biograafia esbl.ee
 Andrei Ojamets volleybox.net

Eesti võrkpallurid
Eesti võrkpallitreenerid
Pärnust pärit sportlased
Sündinud 1963
Rein Siimu Taiji Kool

Rein Siimu Taiji Kool (ametlikult: Taiji Selts MTÜ) on Tallinnas, Pärnus, Tartus jm Eestis tegutsev Rein Siimu õpilaste poolt rajatud taiji ja tao õpetamise ning populariseerimisega tegelev mittetulundusühing.

Välislingid
Rein Siimu Taiji Kool 
Rein Siimu Taiji Kooli facebooki lehekülg

Eesti spordiorganisatsioonid
Eesti spordiklubid
Tallinna spordiklubid
Pärnu spordiklubid
Tartu spordiklubid
Tartu sport
Pärnu sport
Tallinna sport
Teemu Hartikainen

Teemu Hartikainen (sündinud 3. mail 1990 Kuopios) on Soome jäähokimängija, kes mängib KHL-i klubis Ufa Salavat Julajev ründajana vasakäärel.

Ta alustas klubikarjääri Soome klubis KalPa, mille koosseisus tegi ta Soome kõrgliigas debüüdi hooajal 2007–08. Hooajal 2008–09 viskas ta uustulnukatest enim väravaid (19) ja valiti Soome liiga hooaja uustulnukaks.

2008. aastal valiti ta NHL-i draftis Edmonton Oilersi poolt 163. valikuna. Põhja-Ameerikasse suundus ta hooajal 2010–11, asudes algul mängima AHL-i klubis Oklahoma City Barons. NHL-is tegi ta Oilersi meeskonnas debüüdi 17. märtsil 2011 mängus Phoenix Coyotesi vastu. Ta mängis Oilersis ka kahel järgmisel hooajal, kuid sai rohkem mänguaega AHL-is.

2013. aasta juunis sõlmis ta lepingu Ufa Salavat Julajeviga. 2018–2019 hooaja väljalangemismängudes oli ta 21 punktiga (8+13) väljalangemismängude resultatiivseim mängija. Lisaks valiti Hartikainen sel hooajal KHL-i hooaja sümboolsesse koosseisu. Hooajal 2020–21 sai Hartikainen ühel hooajal KHL-is enim punkte kogunud (64 punkti) ja enim väravaid löönud (28 väravat) Soome mängijaks.

Hartikainen on kuulunud Soome jäähokikoondissse 2015. aasta maailmameistrivõistlustel ja 2018. aasta taliolümpiamängudel.

Välislingid 
 Teemu Hartikainen KHL.ru lehel
 Teemu Hartikainen NHL.com lehel
 Teemu Hartikainen hockeydb.com lehel

Soome jäähokimängijad
Edmonton Oilersi mängijad
Ufa Salavat Julajevi mängijad
Sündinud 1990
W New York Union Square

W New York Union Square on 21-korruseline, 87 meetri kõrgune hoone, mis asub New Yorgis Manhattanil Union Square'i ristmikul (Park Avenue Southi ja 17th Streeti nurgal). Hoone projekteerisid arhitektid Albert D'Oench ja Joseph W. Yost beaux-arts'i stiilis. Hoone aadress on 50 Union Square East.

Kui kõrghoone 1911. aastal valmis, sai selle nimeks Germania Life Insurance Company Building ja seal asus kindlustusettevõtte Germania Life Insurance Company peakorter. Kui kindlustusettevõte muutis nime, sai 1917. aastal hoone nimeks Guardian Life Insurance Company Building.

Neljast lisakorrusest koosneva mansardjuurdeehitise projekteeris arhitektuuribüroo Skidmore, Owings & Merrill ja see valmis 1961. aastal.

1998. aastal kolis kindlustusettevõte majast välja ning hoonesse hakati rajama 250-toalist hotelli, mida pidi hakkama pidama ettevõte Starwood. Kuid peagi hõivas hoone hoopis hotellikett W Hotels, kes nimetas maja W New York Union Square'iks ning tegi sellest 270 numbritoaga luksuslikku elustiili esindava hotelli, mis avati 2000. aasta detsembris.

2006. aastal müüdi hoone 285 miljoni dollari eest Dubai investeerimisettevõttele Istithmar World. W Hotels peab seal hotelli edasi, kuid mitmed hoones tegutsenud restoranid ja muud allettevõtmised on omanikku/rentnikku vahetanud.

Kõrghoonest üle tee asub Everett Building.

Välislingid

Midtown Manhattani pilvelõhkujad
Hotellid
Enn Õunapuu

Enn Õunapuu (sündinud 6. aprillil 1949 Tallinnas) on eesti majandusteadlane.

Haridus
Ta on lõpetanud Tallinna 42. Keskkooli 8. klassi 1964, Tallinna 2. Keskkooli (Tallinna Reaalkool) 1967, TPI majandusteaduskonna majandusliku informatsiooni mehhaniseeritud töötlemise erialal 1973; TPI mittestatsionaarne aspirant 1981–84; TTÜ doktorant 1989–92. 
Doktorikraad, 1984, (juh) Leo Võhandu, Sotsiaal-majanduslike seoste selgitamse interaktiivsete statistiliste meetodite väljatöötamine, Eesti Teaduste Akadeemia.

Teaduskraad ja -kutse
Majandusteaduste kandidaat 1984; dotsent 1989.

Teenistuskäik
TTÜs 1975. aastast: informatsioonitöötlemise kateedri laborant 1973, stažöör-õppejõud 1973–74, assistent 1974–75; arvutuskeskuse masinaülema asetäitja 1975–84; informatsioonitöötlemise kateedri tunnitasuline õppejõud 1975–77, 1979; raamatupidamise kateedri vanemõpetaja 1984–86, dotsent 1986–89; infotöötluse kateedri tunnitasuline õppejõud 1986–89, vanemteadur 1988–92; informaatikainstituudi dotsent 1992–2004; infosüsteemide õppetooli hoidja 1998–2004; infosüsteemide professor ja õppetooli juhataja 2004–2009; informaatikainstituudi infosüsteemide õppetooli vanemteadur 2010-2014, teadur 2014. aastast.

Teadustöö põhisuunad
Andmetöötlussüsteemide väljatöötamine, infosüsteemide planeerimise majanduslikud küsimused, internetil baseeruvad arvutisüsteemid ja elektronkaubandus.
Avaldanud 38 teaduspublikatsiooni. Tema juhendamisel on kaitstud 29 magistri- ja doktoritööd.

Teadusorganisatoorne ja -administratiivne tegevus
TTÜ majandusteaduskonna nõukogu liige, magistrieksami komisjoni liige; ELi Leonardo da Vinci projekti NETPRO täitja; CASE-koolituse käivitamise projektigrupi liige.
Eesti Informaatikaseltsi asutajaliige, nõukogu liige; Eesti Infotehnoloogia Seltsi liige 2007.

Harrastused ja huvialad
Ratsasport (meistrikandidaadi järk).

Viited

Eesti majandusteadlased
Tallinna Tehnikaülikooli professorid
Tallinna Reaalkooli vilistlased
Tallinna Tehnikaülikooli vilistlased
Sündinud 1949
Matti Ahde

Matti Allan Ahde (23. detsember 1945 Oulu – 20. detsember 2019 Helsingi) oli Soome poliitik, kes kuulus Soome Sostiaaldemokraatlikku Parteisse.

Ahde oli Eduskunna liige aastatel 1970–1990 ja 2003–2011, samuti 8. maist 1987 kuni 1. veebruarini 1989 Eduskunna esimees.

Ta oli 19. veebruarist 1982 kuni 30. septembrini 1983 Soome siseminister ja Soome keskkonnaminister 6. maist 1983 kuni 30. aprillini 1987.

Viited

Soome poliitikud
Siseministrid
Sündinud 1945
Surnud 2019
Kari Rajamäki

Kari Juhani Rajamäki (sündinud 15. oktoobril 1948 Anjala vallas (praegu Anjalankoski)) on Soome poliitik, kes kuulub Soome Sotsiaaldemokraatlikku Parteisse.

Ta oli Eduskunna liige 26. märtsist 1983 kuni 21. aprillini 2015.

Kari Rajamäki oli Soome siseminister 17. aprillist 2003 kuni 19. aprillini 2007.

Viited

Soome poliitikud
Siseministrid
Sündinud 1948
Nõo Muusikakool



Nõo Muusikakooli ajalugu 
 
Nõo Muusikakool kinnitati muusika õppeasutusena 1. augustil 1972. Enne seda tegeleti muusika õpetamisega Nõo Põhikooli muusikaklassides ja aastatel 1968–1972 tegutseti Elva Lastemuusikakooli filiaalina, kuna iseseisva muusikakooli moodustamiseks oli vaja vähemalt 51 õpilase olemasolu. 1. septembril 1972. aastal ületati 51 õpilase olemasolu kriteerium ning tänu selleaegsele Nõo Põhikooli direktorile, Kalju Aigrole, alustas Nõo Lastemuusikakool tööd nii eraldi hoones kui ka põhikoolis. Personali kuulusid 3 klaveriõpetajat, 2 akordioniõpetajat ja muusikakooli direktor. 1976–1991 toimis koolis puhkpillisosakond, kus sai õppida klarnetit, saksofoni ja metsasarve. 

1978. aastal tehti hoonele kapitaalremont ja klassidele lisati vaheseinad ja kõiki tunde sai hakata läbi viima ainult muusikakoolis. 1988. aastal lisandus Nõo Lastemuusikakoolile Ilmatsalu filiaal, mis toimis aastani 1993. 1991.a. veebruarist kannab kool Nõo Muusikakooli nime. 1996. aastal lisandus muusikakooli kitarriklass ning alates aastatel 1998 – 2003 sai koolis õppida ka laulmist. 2004. aastal lisandusid viiuliklass ja klassikalise kitarri klass. 2005. aastal alustas peale pausi taas plokkflöödi õppimise võimalus. 2006. aastal alustas koolis eelklass ja 2007. aastal vabaklass, kus oli võimalik õppida flööti. 2009. aastal lisandus saksofoni ja 2010. aastal tšello õppimise võimalus.

Direktorid 
Alates 1.09.2015 jätkas Nõo Muusikakool oma tegevust uues hoones, mille projekteeris arhitekt Juhan Kutti. Projekti koostamisest uue hoone valmimiseni kulus 10 aastat. Nõo Muusikakooli direktorid on olnud Ilmer Oona, aastatel 1972–2004 ja Ailen Soe aastatel 2004–2018.

Viidatud allikad 

Eesti muusikakoolid
Millie Bobby Brown

Millie Bobby Brown (sündinud 19. veebruaril 2004 Marbellas Andaluusias Hispaanias) on inglise näitleja ja modell. Tema läbimurdeline roll oli Ameerika Ühendriikide ulme- ja õudussarjas "Veidrad asjad" (2016–). 

Brown on mänginud ka teleseriaalides "Once Upon a Time in Wonderland", "Intruders", "NCIS: Kriminalistid", "Moodne perekond" ja "Grey anatoomia".

Brown sündis Hispaanias Málagas briti peres. Ta on pere neljast lapsest kolmas (tema õed-vennad on Paige, Charlie ja Ava). 

Perekond kolis Inglismaale Bournemouthi, kui Brown oli nelja-aastane. Neli aastat hiljem kolisid nad Ameerika Ühendriikidesse Florida osariiki Orlandosse. Praegu elab Brown nii Ühendkuningriigis Londonis kui ka USA Georgia osariigi Atlanta linnas.

2016. aastal sai Brown parima naispeaosatäitja auhinna oma SAG-i nominatiivse rolli eest õudussarjas "Veidrad asjad". Brown on saanud ka kaks Primetime Emmy nominatsiooni parima näitlejanna draamasarjas 2017. ja 2018. aastal.

2017. aasta jaanuaris valiti Brown mängima filmis "Godzilla II: King of the Monsters", mis on "Godzilla" 2014. aasta järg. Film esilinastus märtsis 2019.

Brown on osalenud Calvin Kleini reklaamikampaanias. Tal on leping IMG Modelsiga.

Millie Bobby Brownil on oma ilubränd Florence by Mills, mille ta lõi 2019. aasta suvel.

Filmid

Viited

Välislingid
 Millie Bobby Brown IMDb-s

Näitlejad
Věra Jourová

Věra Jourová (hääldus: [ˈvjɛra 'jourovaː]; sündinud 18. augustil 1964 Tšehhoslovakkias Třebíčis) on Tšehhi poliitik, ettevõtja ja jurist.

Ta õppis Karli Ülikoolis Prahas kultuuriantropoloogiat ja sai 1991. aastal magistrikraadi.

2003. aastal sai temast Tšehhi Vabariigi regionaalarengu aseminister, kes vastutas Euroopa Liidu rahastuse eest Tšehhi hangetele. Samal aastal astus ta Tšehhi sotsiaaldemokraatlikku parteisse.

Ta vahistati 2006. aastal kahtlustatuna altkäemaksu võtmises seoses Euroopa Liidu rahastatavate ehitushangetega ning teda peeti eeluurimisvangistuses 33 päeva. Politsei loobus 2008. aastal kõikidest süüdistustest tema vastu, 2014. aastal maksti talle osaks saanud ebaõigluse kompensatsiooniks umbes 100 000 eurot.

Aastatel 2013–2014 oli ta Tšehhi regionaalarengu minister.

Aastatel 2014–2019 oli ta õigusküsimuste, tarbijate ja soolise võrdõiguslikkuse volinik Euroopa Komisjonis, nn Junckeri komisjonis. 1. detsembrist 2019 on ta Euroopa Komisjoni asepresident ning väärtuste ja läbipaistvuse volinik von der Leyeni komisjonis.

2019. aastal oli Jourová ajakirja Time 100 mõjukaima inimese nimekirjas töö eest Euroopa isikuandmete kaitse üldmääruse vastuvõtmisel.

Välislingid

Tšehhi poliitikud
Tšehhi juristid
Euroopa Komisjoni volinikud
sündinud 1964
Rait Avestik

Rait Avestik (sündinud 30. märtsil 1974) on eesti teatrikriitik ja -uurija, literaat, fotograaf. 

Rait Avestik lõpetas 2001. aastal Tartu Ülikooli kirjanduse ja teatriteaduse erialal.

Tegutseb alates 1998. aastast vabakutselise teatrikriitikuna. On avaldanud artikleid kultuuriajakirjanduses ja ajalehtedes Postimees, Eesti Päevaleht, Eesti Ekspress, Pärnu Postimees jm, kogumikus "Teatrielu '98" ja "Teatrielu 2005". On aastaid süvenenult tegelenud laste- ja noorteteatrite probleemidega. Ta on mitme mahuka teatriraamatu autor ja toimetaja. 

Ta on Eesti Teatriliidu liige, teatriorganisatsiooni ASSITEJ Eesti Keskuse liige, Eesti Teatriuurijate ja -kriitikute Ühenduse liige.

Alates 2010 on ta OÜ Fotosulg omanik ja fotograaf. Tema teatrifotonäitused on olnud mitmes Eesti teatris. Ta on olnud mitme teatrifestivali ametlik fotograaf.

Teatriraamatud 

 "Eesti lasteteatrid", Härmametsa Talu kirjastus 2003
 "Isiklik teater. VAT-teater 20", VAT Teater 2007
 "Urmas Kibuspuu. 31. aastat", Tänapäev 2009
 "Eesti kooliteater. 30 aastat festivale", Eesti Harrastusteatrite Liit 2011
 "Sulev Luik", Tänapäev 2011
 "Kütkestaja. Näitleja Einari Koppel", Fotosulg 2013
 "Juturaamat – VAT Teater 30", VAT Teater 2017
 "Aarne Üksküla", Fotosulg 2017

Toimetatud teatriraamatud 

 Eike Värk, "Salme Reek – noor vana daam", Tänapäev 2007
 Eike Värk, "Helend Peep roosiokkalisel teatriteel" (toimetanud koos Mari Karlsoniga), Tänapäev 2011
 "Lavalt ja Lavale. Valik teatritekste Aare Toikkalt ja VAT Teatrilt" (ka koostaja), VAT Teater 2014
 Madli Pesti "Kuressaare teatrielu. 18. sajandi kooliteatrist 21. sajandi linnateatrini", Kuressaare Linnateater 2014
 Ave-Marleen Rei "Rästiku pihtimus. Marje Metsur" (toimetanud koos Mari Karlsoniga), Tänapäev 2016

Tunnustus 

 2019 Priit Põldroosi nimeline auhind
 2019 Eesti Kultuurkapitali rahvakultuuri sihtkapitali aastapreemia (harrastusteatrite aastapreemia pikaajalise harrastusteatri analüüsimise ja jäädvustamise eest suulises, kirjalikus ning fotograafilises vormis)

Viited 

Eesti teatrikriitikud
Eesti teatriteadlased
Eesti fotograafid
Tartu Ülikooli filosoofiateaduskonna vilistlased
Sündinud 1974
Nick Leddy

Nicholas Michael Leddy (sündinud 20. märtsil 1991 Eden Prairie'is, Minnesotas) on USA jäähokimängija, kes mängib kaitsjana NHL-i klubis St. Louis Blues.

2009. aastal valis Minnesota Wild ta NHL-i draftis 16. valikuna. Enne profikarjääri NHL-is mängis ta jäähokit ühe hooaja Minnesota Ülikooli meeskonnas. NHL-is debüteeris Leddy hooajal 2010–11 Chicago Blackhawksi meeskonnas. Hooajal 2012–13 võitis ta Blackhawksiga Stanley karika.

Aastatel 2014–2021 mängis Leddy New York Islandersis.

2021. aasta juulis siirdus ta Detroit Red Wingsi. 2022. aasta märtsis kaubeldi ta St. Louis Bluesi.

2011. aastal võitis Leddy USA kuni 20-aastaste koondisega juunioride maailmameistrivõistlustel pronksmedali.

Viited

Välislingid 
 Nick Leddy NHL.com lehel
 Nick Leddy hockeydb.com lehel

Ameerika Ühendriikide jäähokimängijad
Chicago Blackhawksi mängijad
New York Islandersi mängijad
Detroit Red Wingsi mängijad
St. Louis Bluesi mängijad
Sündinud 1991
Brock Nelson

Brock Christian Nelson (sündinud 15. oktoobril 1991 Minneapolises, Minnesotas) on USA jäähokimängija, kes mängib keskründajana NHL-i klubis New York Islanders.

2010. aastal valiti ta NHL-i draftis New York Islandersi poolt 30. valikuna. Aastatel 2010–2012 mängis ta jäähokit kaks hooaega Põhja-Dakota Ülikooli meeskonnas.

Hooaja 2011–12 lõpus hakkas Nelson mängima AHL-i klubis Bridgeport Sound Tigers. NHL-is tegi ta Islandersi meeskonnas debüüdi hooaja 2012–13 väljalangemismängudes. Alates hooajast 2013–14 on ta kuulunud Islandersi põhikoosseisu.

USA jäähokikoondise koosseisus võitis Nelson 2015. aasta maailmameistrivõistlustelt pronksmedali.

Välislingid 
 Brock Nelson NHL.com lehel
 Brock Nelson hockeydb.com lehel

Ameerika Ühendriikide jäähokimängijad
New York Islandersi mängijad
Sündinud 1991
C.F. Monterrey

Club de Fútbol Monterrey on Mehhiko jalgpalliklubi, mis tegutseb Nuevo Leóni osariigis Monterreys. Klubi mängib Mehhiko kõrgliigas Liga MX.

Klubi on asutatud 28. juunil 1945. Monterrey on tulnud Mehhiko meistriks viis korda, viimati 2019. aasta sügishooajal. Neli korda on võidetud CONCACAF-i Meistrite Liiga, kolm järjest aastatel 2010–2013 ning viimati 2019. aastal. 

Alates 2015. aastast on klubi kodustaadion olnud Estadio BBVA.

Monterrey suurim rivaal on Tigres UANL. Kahe klubi vaheline derbi on tuntud nime Clásico Regiomontano all.

Praegune koosseis 
Seisuga 18. juuli 2019

Saavutused 

Liga MX
Võitja (5): 1986, Clausura 2003, Apertura 2009, Apertura 2010, Apertura 2019
Copa MX
Võitja (2): 1991–92, Apertura 2017
Campeón de Campeones
Teine koht (1): 2003
Supercopa MX
Teine koht (1): 2018
InterLiga
Võitja (1): 2010
Segunda División de México
Võitja (2): 1955–56, 1959–60
CONCACAF-i Meistrite Liiga
Võitja (4): 2010–11, 2011–12, 2012–13, 2019
CONCACAF Cup Winners' Cup
Võitja(1): 1993
Klubide maailmameistrivõistlused
Kolmas koht (2): 2012, 2019

Viited

Välislingid 
 Ametlik koduleht

 
Mehhiko jalgpalliklubid
Reet Neimar

Reet Neimar (26. september 1945 – 28. juuli 2008) oli eesti teatriteadlane ja -kriitik.

Reet Neimar õppis Tartu Ülikoolis eesti filoloogiat ja töötas seejärel Eesti Televisioonis režissööriabi ja teatrisaadete toimetajana. Aastal 1973 lõpetas ta Leningradi Riikliku Teatri-, Muusika- ja Kinematograafiainstituudi. 

Aastast 1967 kirjutas Reet Neimar teatriarvustusi, portree- ja probleemartikleid, tegi teatriinimestega intervjuusid.

Aastatel 1973–1977 töötas ta ajalehe Sirp ja Vasar teatritoimetajana, aastatel 1977–1982 Eesti NSV Teatriühingu esimehe asetäitjana loomingulisel alal ja oli kuni surmani Eesti Teatriliidu juhatuse liige. Aastast 1998 töötas Reet Neimar Eesti Teatriliidus teatrikirjanduse toimetajana.

Aastal 1981 oli ta üks ajakirja Teater. Muusika. Kino asutajaist ja töötas pikka aega selle teatriosa toimetajana.

Töö lavakoolis 

Voldemar Panso kutsus Reet Neimari lavakunstikateedrisse teatriajaloo õppejõuks ja ta töötas seal tudengitega alates VII lennust kuni XXIV lennuni. Ta oli ka lavakooli sisseastumiseksamite ja erialaeksamite komisjonides.

Teatriraamatud 

 2000 Kalju Haan (peatoimetaja), Vilma Paalma ja Heino Aassalu, Reet Neimar, Mall Põldmäe, Mare Põldmäe, Tiina Ritson, Eesti teatri biograafiline leksikon, Eesti Teatriliit
 2007 Reet Neimar, "Sajandi sada sõnalavastust", Eesti Entsüklopeediakirjastus
 2009 Reet Neimar, Pille-Riin Purjega, "Jüri Järvet. Narr ja kuningas", Eesti Teatriliit
 2010 Kalju Orro, "Lavakooliraamat", I ja II kd (toimetaja Reet Neimar), Eesti Teatriliit

Teatrisaated

Televisioonis

 1966-1967 "Teatrirepliik" (saatesari): operatiivsed teleretsentsioonid esietendustele, põhiliselt otseülekanded, esmakordselt dialoog esinejate vahel erinevatest linnadest (Voldemar Panso Tallinnas, Kaarel Ird Tartus), nt Vilimaa „Kontrastid“, Ranneti „Kriminaaltango“ jne, autor-saatejuht Reet Neimar, režissöör-kaassaatejuht Helle Karis
 alates 1991 "Lennud" (saatesari): üksikasjalik ülevaade lavakooli ajaloost, autor-saatejuht Reet Neimar.

Raadios

 2001 Raadio Ööülikooli loengud "Milleks meile Tšehhov?" ja "Inimese mõõde Anton Tšehhovi loomingus".

Tunnustus 
 1986 Eesti NSV Teatriühingu kriitikaauhind
 1993 Priit Põldroosi nimeline auhind
 1996 Eesti Teatriliidu kriitikaauhind
 2001 Priit Põldroosi nimeline auhind
 2002 Eesti Teatriliidu kriitikaauhind (koos Lea Tormisega)
 2007 Valgetähe IV klassi teenetemärk

Mälestuse jäädvustamine 

Aastal 2009 nimetas Eesti Teatriliit iga-aastase kriitikaauhinna Reet Neimari auks ümber Reet Neimari nimeliseks kriitikaauhinnaks.

Isiklikku 
Reet Neimari abikaasa oli näitleja ja teatripedagoog Kalju Orro. Poeg arhitektuuriteadlane Oliver Orro.

Viited 

Eesti teatriteadlased
Eesti teatrikriitikud
Valgetähe IV klassi teenetemärgi kavalerid
Sündinud 1945
Surnud 2008
Reilly Smith

Reilly Liam Sheeran Smith (sündinud 1. aprillil 1991 Etobicoke'is Ontario provintsis) on Kanada jäähokimängija, kes mängib NHL-i klubis Vegas Golden Knights ründajana paremäärel.

2009. aastal valiti ta NHL-i draftis Dallas Starsi poolt 69. valikuna.

Aastatel 2009–2012 mängis ta kolm hooaega Miami Ülikooli meeskonnas.

2012. aasta märtsis sõlmis ta Starsiga kolmeaastase lepingu. Debüüdi NHL-is tegi ta Starsi meeskonnas hooaja 2011–12 lõpus. Hooaja 2012–13 alguses toimunud NHL-i tööseisaku ajal mängis Smith AHL-i klubis Texas Stars. 2013. aasta jaanuaris liitus ta Dallas Starsi meeskonnaga ja lõi sama aasta 15. veebruaril mängus Vancouver Canucksi vastu oma esimese värava NHL-is.

Aastatel 2013–2015 mängis ta kaks hooaega Boston Bruinsis ja aastatel 2015–16 kaks hooaega Florida Panthersiga. 2017. aasta juunis liitus ta Vegas Golden Knightsiga.

Tema vanem vend Brendan Smith on samuti jäähokimängija.

Välislingid 
 Reilly Smith NHL.com lehel
 Reilly Smith hockeydb.com lehel

Kanada jäähokimängijad
Dallas Starsi mängijad
Boston Bruinsi mängijad
Florida Panthersi mängijad
Vegas Golden Knightsi mängijad
Sündinud 1991